
Učenci dobijo v šolskem letu tri ocene: dve za samostojni govorni nastop na določeno temo ali z določenim namenom (ciljem) in eno oceno za analizo (razčlenitev) govora – vse troje ob doslednem upoštevanju vseh retoričnih sredstev in standardov znanja iz Učnega načrta:
1. ocena, ko pozna etiko dialoga glede na položaj, ki ga ima do sogovornika - podrejenost / nadrejenost; vljudnost /uradnost /sproščenost. Isto sporočilo prenese neposredno in posredno. 
2. ocena:  prepričevanje in argumentiranje - učenec zagovarja ali spodbija dano stališče; uporablja postopke, zaradi katerih je govor učinkovit ali neučinkovit. 
3. ocena: celostna izvedba govora na dogovorjeno temo po naučenih postopkih.
OCENJEVALNA LESTVICA: 
0–49 % = NEZADOSTNO (1) 
50–62 % = ZADOSTNO (2) 
63–75 % = DOBRO (3) 
76–88 % = PRAV DOBRO (4) 
89–100 % = ODLIČNO (5)












Ocenjevanje pripravljenega govornega nastopa pri retoriki 

	SESTAVINE
	TOČKOVNIK: 5 (ODLIČNO); 4 (PRAV DOBRO); 3 (DOBRO); 2 (ZADOSTNO); 1 (NEZADOSTNO)

	RAZPOREDITEV VSEBIN
	- kaj bo povedal (zbere podatke, oblikuje argumente,, razmisli, kako bo povečal pozornost poslušalcev, kaj mora povedati, da mu bodo poslušalci verjeli)  5  4  3  2  1 
- urejenost vsebine (uvod, kako in kdaj predstavi dejstva, zagovarjanje svojega mnenja, zaključek) 5  4  3  2  1
- izbor primernih besed, povedi (glede na poslušalce, vsebino) 5  4  3  2  1
- vsebino govori na pamet  5  4  3  2  1

	JEZIK
	- izražanje, izgovorjava (zborni 5, knjižni pogovorni jezik 4, pogovorni 3, sleng, narečje 2, 1)

	UPOŠTEVA PRVINE RETORIKE

	- učenec prepozna retorično besedilo in zna določiti, kakšno stališče zavzema govorec 5  4  3  2  1
- učenec pripravi ustrezen govor in pri tem samozavestno in odgovorno zavzame stališče do povedanega   5  4  3  2  1
- učenec verjame v to, o čemer govori  5  4  3  2  1
- učenec samostojno zagovarja svoje stališče z ustreznimi argumenti za/proti  5  4  3  2  1
- učenčevi argumenti so podani na podlagi vseh treh kriterijev: sprejemljivost, relevantnost, zadostnost   5  4  3  2  1
- upošteva dosledno tri temeljna sredstva prepričevanja (logos, patos, etos)   5  4  3  2  1
- upošteva notranja in zunanja sredstva prepričevanja  5  4  3  2  1
- upošteva govorno okoliščino (povsem brez težav se postavi v vlogo različnih govorcev v različnih situacijah)   5  4  3  2  1
- upošteva načela jezikovnega sloga (primernost, jasnost, jedrnatost, natančnost, živost) 5  4  3  2  1
- upošteva in uporablja tudi ustrezno neverbalno komunikacijo  5  4  3  2  1
- pri govoru upošteva značilnosti predpostavke in implikacije  5  4  3  2  1

	GOVORNA REALIZACIJA
	- glasnost govorjenja: ustrezna 5; nekoliko preglasno 4; nekoliko pretiho 3; zelo glasno/tiho 2, 1
- jasnost govorjenja: jasno 5; v glavnem jasno 4; tu in tam nejasno 3; še komaj jasno 2; nerazumljivo, moljajoče 1
- ritem, hitrost govorjenja: ustrezen 5; še kar razgiban 4; bolj monotono kot ne 3; zelo monotono 2; povsem dolgočasno 1
- stik s poslušalci: vzpostavljen 5; vzpostavljen z odmiki 4; večinoma gleda učitelja, stik s poslušalci le nakazan 3; praktično gleda v tla, tablo, list 2; s poslušalci ne vzpostavi stika 1

	UPOŠTEVANJE ČASA
	ustrezen čas 
5 4  3  2  1





